b"\n_START_ARTICLE_\nTeylers Tweede Genootschap\n_START_SECTION_\nHist\xc3\xb2ria\n_START_PARAGRAPH_\nFundada el 1778, els camps d'estudi d'aquesta segona societat s\xc3\xb3n la f\xc3\xadsica, la biologia, la literatura, la hist\xc3\xb2ria, l'art i la numism\xc3\xa0tica i est\xc3\xa0 composta per sis membres. Els primers van ser assignats el 1778 pel mateix Teyler: Gerrit Willem van Oosten de Bruijn, Cornelis Elout, Jan Bosch, Johannes Ensched\xc3\xa9, Jean le Cl\xc3\xa9 i Bernardus Vriends._NEWLINE_Una de les primeres tasques que va dur a terme la societat va ser establir un concurs i encarregar les medalles a Johann Georg Holtzhey, com la primera societat. L'al\xc2\xb7legoria de la cara de la medalla mostra l'Ull de la Provid\xc3\xa8ncia en una aur\xc3\xa8ola, amb la representaci\xc3\xb3 simb\xc3\xb2lica de les cinc arts \xe2\x80\x94d'esquerra a dreta, hist\xc3\xb2ria (llibre), poesia (lira), f\xc3\xadsica (globus terraq\xc3\xbci i br\xc3\xbaixola), dibuix (brotxa i paleta) i numism\xc3\xa0tica (moneda i medalla). El text al voltant de la vora significa Totes les ci\xc3\xa8ncies que estan relacionades amb la civilitzaci\xc3\xb3 humana, tenir un cert lligam com\xc3\xba. La bescara de les medalles es guardava per a escriure-hi la data i el nom del guanyador._NEWLINE_Aquests premis van premiar amb una medalla anualment els millors estudis sobre teories o plantejaments. Durant els primers deu anys, nom\xc3\xa9s es van atorgar quatre medalles de premi, encara que es van pulicar cinc estudis (el gener de 1802 Jan Nieuwenhuis no guany\xc3\xa0, per\xc3\xb2 el seu estudi aparegue al Verhandelingen). El primer guanyador d'una medalla d'or fou Martinus van Marum, que va guanyar el primer premi el 1778 amb el seu treball Phlogisteerde en niet-phlogisteerde lucht que contradia la teoria del flogist. La societat encara promou recerca amb medalles com a premi."